
REGULAMENT DE DESFĂȘURARE A CURSURILOR DE LIMBA FRANCEZĂ

1. Condiții de admitere:

- Alianţa Franceză din Suceava (AFS) organizează cursuri de limba franceză care se adresează tuturor categoriilor de public și tuturor vârstelor (copii, adolescenţi, liceeni, adulți).

2. Condiții pedagogice:

- AFS va organiza cursurile cu maximum de flexibilitate și în funcție de solicitările cursanților, rezervându-și dreptul de a modifica datele și orarul cursurilor dacă situația o impune.

- Cursurile sunt asigurate de profesori de limba franceză din echipa pedagogică a AFS.

- Cursurile sunt conforme cu nivelurile de limbă ale Cadrului comun european de referinţă pentru limbile străine.

- Un curs începe cu minim 8-10 cursanți.

- Durata unei şedinţe de curs este de 90 de de minute pentru toate grupele de cursanţi.

- Cursanții vor fi evaluați în vederea stabilirii nivelului de limbă pe care îl au la începutul cursului. Evaluarea este gratuită în perioada înscrierilor.

- În cazul anulării unei şedinţe de curs din partea AFS, aceasta va fi recuperată la o dată ulterioară stabilită de comun acord între cursanţi şi profesor.

- La sfârşitul cursului, cursantul care a avut o prezență la cursuri de minim 75%, poate obţine, la cerere, un atestat care să indice numărul de ore efectuat şi nivelul de limbă. 

- Cursurile se desfășoară fizic sau on-line, în funcţie de numărul de cereri.
- Ȋn cazul cursurilor pentru copii și adolescenți, aceștia sunt sub responsabilitatea profesorului strict pe durata cursului.

3. Condiții financiare:

- Costul unei şedinţe de curs pentru anul 2026-2027 este de 60 lei pentru cursurile anuale destinate elevilor şi studenţilor şi de 70 lei pentru cursurile destinate adulţilor şi pregătirii pentru examenele DELF-DALF. Pentru cursurile individuale și la cerere, tariful orei de curs variază în funcție de numărul de cursanți (100 lei/şedinţă 2-3 cursanți, 120 lei/şedinţă 1 cursant).

- Familiile care înscriu 2 sau mai mulţi copii beneficiază de o reducere de 10% din taxa de înscriere.
- Cursul de limba franceză se achită înainte de începerea activităților.

- Plata unui modul se face integral înainte de începerea modulului în contul AFS. Cursantul se angajează să trimită dovada plăţii înainte de începerea cursului. În caz contrar, înscrierea la curs se anulează.

- Taxele de înscriere sunt valabile 12 luni de la data înscrierii. 

- În caz de forță majoră (intervenţie medicală, schimbare de domiciliu într-o altă localitate...), se poate rambursa un procent de până la 70% din valorea taxei achitate. În vederea rambursării cursantul trebuie să prezinte documente justificative și chitanța care atestă plata cursului.

- Cursantul îşi asumă frecventarea cursului în intervalul stabilit de comun acord cu profesorul: cursurile la care a absentat nu pot fi rambursate sau recuperate.

4. Dreptul la imagine şi protecţia datelor personale:

- Informațiile solicitate cursantului în momentul înscrierii nu sunt transmise decât persoanelor fizice și juridice care sunt abilitate să le cunoască, în conformitate cu prevederile legale;

- Datele cu caracter personal obţinute pot fi prelucrate doar în scopul aducerii la îndeplinire a scopului pentru care au fost colectate precum și în scopul arhivării, în conformitate cu Regulamentul  U.E. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date.
- AFS respectă toate dispozițiile care protejează drepturile și libertățile persoanei, demnitatea acestuia și dreptul la propria imagine, în conformitate cu reglementările legilor în vigoare. Fotografierea, filmarea, înregistrarea cursantului se va face doar cu acordul scris al acestuia sau, în cazul minorilor, cu acordul părintelui/tutorelui legal.

